CELEX: 62014TA0089
Language: el
Date: 2016-11-30 00:00:00
Title: Υπόθεση T-89/14: Απόφαση του Γενικού Δικαστηρίου της 30ής Νοεμβρίου 2016 — Export Development Bank of Iran κατά Συμβουλίου (Κοινή εξωτερική πολιτική και πολιτική ασφαλείας — Περιοριστικά μέτρα κατά του Ιράν — Δέσμευση κεφαλαίων — Νέα εγγραφή του ονόματος της προσφεύγουσας μετά την ακύρωση από το Γενικό Δικαστήριο της αρχικής εγγραφής — Νομική πλάνη — Πραγματική πλάνη — Υποχρέωση αιτιολογήσεως — Δικαιώματα άμυνας — Δικαίωμα αποτελεσματικής δικαστικής έννομης προστασίας — Αναλογικότητα — Ίση μεταχείριση)

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/22
            
         Απόφαση του Γενικού Δικαστηρίου της 30ής Νοεμβρίου 2016 — Export Development Bank of Iran κατά Συμβουλίου
   (Υπόθεση T-89/14) (1)
   
   ((Κοινή εξωτερική πολιτική και πολιτική ασφαλείας - Περιοριστικά μέτρα κατά του Ιράν - Δέσμευση κεφαλαίων - Νέα εγγραφή του ονόματος της προσφεύγουσας μετά την ακύρωση από το Γενικό Δικαστήριο της αρχικής εγγραφής - Νομική πλάνη - Πραγματική πλάνη - Υποχρέωση αιτιολογήσεως - Δικαιώματα άμυνας - Δικαίωμα αποτελεσματικής δικαστικής έννομης προστασίας - Αναλογικότητα - Ίση μεταχείριση))
   (2017/C 022/28)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Export Development Bank of Iran (Τεχεράνη, Ιράν) (εκπρόσωπος: J.-M. Thouvenin, δικηγόρος)
   
      Καθού: Συμβούλιο της Ευρωπαϊκής Ένωσης (εκπρόσωποι: V. Piessevaux και M. Bishop)
   
      Παρεμβαίνουσα υπέρ του καθού: Ευρωπαϊκή Επιτροπή (εκπρόσωποι: A. Aresu και D. Gauci)
   
      Αντικείμενο
   
   Προσφυγή βάσει του άρθρου 263 ΣΛΕΕ για την ακύρωση της αποφάσεως 2013/661/ΚΕΠΠΑ του Συμβουλίου, της 15ης Νοεμβρίου 2013, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ 2013, L 306, σ. 18), και του εκτελεστικού κανονισμού (ΕΕ) 1154/2013 του Συμβουλίου, της 15ης Νοεμβρίου 2013, σχετικά με την εφαρμογή του κανονισμού (ΕΕ) 267/2012 για περιοριστικά μέτρα κατά του Ιράν, καθόσον οι πράξεις αυτές αφορούν την προσφεύγουσα, και, επικουρικώς, για την ακύρωση της αποφάσεως 2013/661 και του εκτελεστικού κανονισμού 1154/2013, καθόσον οι πράξεις αυτές αφορούν την προσφεύγουσα από τις 20 Ιανουαρίου 2014.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Η Export Development Bank of Iran φέρει, εκτός των δικών της δικαστικών εξόδων και εκείνα του Συμβουλίου της Ευρωπαϊκής Ένωσης.
            
         
               3)
            
            
               Η Ευρωπαϊκή Επιτροπή φέρει τα δικαστικά της έξοδα.
            
         
      (1)  EE C 135 της 5.5.2014.